一直都想食九記牛腩，同事成日都講好食好食今日終於一試去到都要等成30min,可能係中午食飯一定多人環境都幾擠迫。叫咗牛腩伊麵，牛腩河粉，淨咖喱牛筋牛腩，第一啖食時，覺得個湯底真係好正，清湯有咁嘅濃味真係難得。牛腩不錯，煮得好稔，唔黏牙，無騷味，但湯底同牛腩都略肥。咖喱香濃，唔係太辣，牛筋有咬口。一路食一路聽到人叫走油，原來湯底可以走油。九記份量比其他粉麵店細碗，肚餓嘅話，一碗可能唔夠飽。不過真係好食又抵食,雖然我平時唔多去呢d麵店,但係我會再去食架.